Наскоро, публикация на стената във Фейсбук, на мой близък ми привлече 
вниманието: "Лечителят Саркис Инджиян спасява от рак в последен стадий" 


(ера //рилу/2в#омЬ2) 


Разбира се източникът, както и заглавието веднага събуждат почти истерично 
недоумение в мен, как възрастни хора имащи претенции за сравнително 
устойчив разум - се поддават на непроверена и очевидно фалшива 
информация да обземе вниманието им, дори мислите им... 


С цел, да бъда достатъчно красноречив и въоръжен с доказателства за 
липсата на каквато и да е било истина в споделената от моя близък статия и 
желание от моя страна да му го изясня - направих съвсем кратко проучване за 
въпросния Саркис Инджиян, който освен всичко останало, се оказа и 
собственик на 12 фирми (част от които фалирали и преследвани от 
българския съд за неизплатени задължения към държавата) е и част от една - 
научна академична общност - абсолютно фиктивна, създадена в Русия с цел 
единствено чрез фалшиви научни дипломи да печели средства от държавата, 
която в опита си да развива науката, подпомага академичните среди с 
апетитни възнаграждения... 


Та, докато с възмутен ум извършвах проверка в официални източници (които 
съм прикрепил към всяка една част от статията надолу, ако някой иска да я 
оспори) - се оказа, че да имаш фалшива диплома от фалшив университет за 
българското академично съсловие е нещо съвсем нормално и дори личности 
заемащи върхови позиции в български университети, библиотеки и т.н. 
професори, доценти и доктори - гордо се пъчат с диплома от университета, 
чиито випускници са и 9096 от врачките, медиумите и народните лечители в 
България - "Международната академия по информатизация към ООН"... 


Академия или фалшива академия? Или може би секта? Внимание! Тази 
организация има признаци на тоталитарна секта. Членството в тоталитарна 
секта или комуникацията с нейните членове може да бъде опасно за вашето 
здраве и дори за живота! 


Гьоте: "Суха теория приятелю, и дървото на 
живота е великолепно зелено!" 


Въпросния Саркис Инджиян е ученик на известния руски сектант Борис 
Золотов - (повече за Золотов във видеото на Валя Ахчиева) 


Според самия "лечител" той е завършил "Академия по насрещни проблеми" в 
Москва за "работа с енергия и отпушване на чакри" (въпросната академия 
всъщност е напълно виртуална и там се обучават главно руски "лечители" като 
напоследък румънски, български и сръбски псевдо народни лечители, гордо 
парадират с дипломи от това виртуалното учреждение, чиито издаване 
всъщност изисква единствено заплащане на съответната сума, без да се води 
каквото и да е обучение ит.н.) 


Също според самия него, той член-кореспондент на "Международната 
академия по информатизация към ООН". Това е структура, която всъщност 
няма нищо общо с ООН (Организация на Обединените Нации) и силно 
критикувана в Русия от научната общност от академици. 


Ето накратко информация за тази "Международна академия по 
информатизация": 


(АНру/Лумуму.пд.ги/зстепсе/2003-02-12/1 асадепистап. и!) 


„Академията за информатизация на СССР“ е регистрирана през 1990 г. като 
малко предприятие (сдружение). След разпадането на СССР, през 1992 г. то се 
пререгистрира в "Международната академия по информатика". 


От 1994 г. тя има статут на асоциирана неправителствена организация към 
Департамента за обществена информация на ООН, а от 1995 г. има общ 
консултативен статус с Икономическия и социален съвет на ООН. 

Този статус предполага достъп до документи на ООН и участие в конференции 
и консултации, но това не означава включването му в системата на ООН и не 
дава на такава организация или служители право на привилегии, имунитети 
или специален статут! (информацията за "Международната академия по 
информатизация към ООН" дори не присъства на официалния сайт на ООН). 


От 1 януари 2003 г. правителството в Русия, увеличава 5 пъти заплатите на 
пълноправни членове и членове-кандидати на Руската Академия на Науките 
(РАН). 

Заплатата за званието академик на РАН вече е 20 хиляди рубли, а заплатата 
за званието на съответния член е 10 хиляди рубли. 


Тази заплата обаче, може да се получи и без да си положил грам научен труд! 


Според данните, предоставени ни от Центъра за научна и правна информация 
на Министерството на правосъдието на Руската федерация, днес в Русия - 81 
обществени организации, които имат думите „академия на науките“ в името 
си, са официално регистрирани в Русия. 


Според Владимир Трайнев, президент на Международната асоциация на 
неправителствените академии на науките (МАМАМ) - 


„Често се нарушава съществуващата система за присъждане на академични 
звания. Има дори своеобразна конкуренция между отделните академии за 
присъждане на академични звания на хора с ръководни постове в 
правителството и неговите ведомства, министри и т.н. Някои от тях имат между 
7 и 10 дипломи на академици от различни обществени академии!" 


Трайнев продължава - 

"Само малък брой публични академии, регистрирани в Министерството на 
правосъдието на Руската федерация, отговарят на изискванията за академиите 
на науките, въпреки че те функционират не само като обществени организации, 
но и се наричат, Академия". От тях само 18 са регистрирани в Министерството 
на правосъдието. Останалите по същество са комерсиални, ненаучни 
асоциации..." 


Как се става "академик"? 


Всичко е много просто: попълвате стандартния формуляр на уебсайта на 
академията, изпращате го, изчаквате потвърждение и подробности, как 
трябва да заплатите определена сума (цените са в таблицата). 

Остава само да изчакате да ви бъде изпратена диплома. 


Още през 1999 г. Валери Козлов, заместник-министър на общото и 
професионалното образование в Русия и член на Висшата атестационна 
комисия (ВАК), отбелязва: 


„Някои от тези академии се обединиха в Международната асоциация на 
недържавните академии на науките и организираха своя собствена паралелна 
система за сертифициране на научни и педагогически работници. Те създадоха 
свои дисертационни съвети, които, както разбирам, се провеждат на платена 
основа и по опростени правила... Лица, които са получили недържавни 
дипломи на кандидати, доктори на науките и професионални звания. 
Неизвестни хора започват да претендира за комисионни и заплащане, които се 
предоставят на притежателите на публични документи в академичните среди. 
Размахвайки академични сертификати и дипломи..." 


Сега тя се превръща в масово явление. 


Председателят на Висшата атестационна комисия на Министерството на 
образованието и вицепрезидент на Руската академия на науките, Генадий 
Месяц твърди, че притежателите на фалшиви дипломи често ги предоставят 
като държавни дипломи и дава за пример как се придобива фалшива 
академична степен: 


Едуард Евреинов, първи вицепрезидент на Международната академия за 
информатизация, беше удостоен със званието „Световният старейшина в 
областта на разпределената обработка на информация“. 


Именно тази академия е завършил въпросния Саркис Инджиян. 
Организацията е остро критикувана от редица представители на научната 
общност. Тя е обвинена в разпространение на псевдонаука. Други 
изследователи обръщат внимание на факта, че организацията се занимава с 
продажбата на дипломи на „академици“, присвояването, без надлежна 
проверка на научните постижения на кандидатите, академични степени, които 
не са признати от официалните структури. Темата на дисертациите може да 
бъде, например, премахването на диетата в армията, решаването на проблема 
с обезлюдяването и липсата на храна чрез преместване в енергийно 
безопасни зони на леглата в казармата, както и въвеждането на диета и 
провеждане на няколко пъти на ден занятия по медитация. 


Председателят на Комисията за борба с псевдонауката и фалшификацията на 
научните изследвания , академик Кругляков отбеляза: 


"Международната академия по информатизация (бившата московска градска 
администрация) подрежда специалисти в сто и една специалност. Сред тях, 
разбира се има „астрология" и „ууфология“, „екстрасензорно усещане, 
телепатия, телекинеза и други нематериални явления“ и т.н. 


В заключителната декларация на Международната конференция 
"Тоталитарните секти - заплахата от религиозен екстремизъм", проведена в 
Екатеринбург през декември 2002 г. под егидата на пълномощният 
представител на президента на Русия, във федерален окръг Урал и 
организирана от в Екатеринбургската епархия на Руската православна църква 
- "Академия по насрещни проблеми" е включена в списъка на "разрушителни 
тоталитарни секти и групи, имащ значителен брой членове в тях" 


(пару//оплодох.ете!-ги/2002/47/11зеку.з пт! 


В "академичните" среди на България 


Ужасно е, че директорът на Националната библиотека "Св. св. Кирил и 
Методий" - доц. д-р Красимира Александрова, е избрана за действителен член 
на Международната академия по информатизация към ООН. Като с гордост се 
отбелязва, че дипломота и сертификатът, удостоверяващи това решение, 
пристигат в навечерието на 11 май, патронния и професионален празник на 


НБКМ (ВНр://ууууму.пайопа БгагуБа/мур/?р< 5858) 


Проф. дпн Дина Муфтаховна Джусубалиева (Република Казахстан) - академик 
на Международната академия по информатизация към ООН и Световния 
информатизационен парламент - е удостоена от Академичния съвет на БСУ 
(29.03.2013 г.) с почетното звание „Доктор хонорис кауза на Бургаския 
свободен университет" за особени заслуги в междууниверситетските 
отношения, развитието и утвърждаването на сътрудничеството в областта на 
учебната и научноизследователската дейност. 


(рирз:/Луулму.Б и.Ба/Ба/рго?евог-дрп-дтма-тиНайоупа-дгизиБайеуа) 


Професор Васил Метев - физик - един от основателите на филиала на 
Софийския университет в Благоевград, днес Югозападен университет "Неофит 
Рилски". 


(иру/тизеит 1взр.Баз.Ба/п101-раде2-051.Н1п1!) 


Стоян Янкулов-Стунджи -колективен член на Международната Академия по 
Информатизация при ООН награден със златна статуетка за изключителен 
принос в областта на изкуството и представянето на българската култура по 


света. (НИр://уумууу.зтоуапкошоу.сого/пему/риБйс/Боагарйу/) 


Проф. Александра Куманова - библиограф, библиографовед, философ, 
когнитолог, доктор на педагогическите науки, действителен член на 
"Международната академия по информатизация при ООН", Арктическата 
академия на науките, Ноосферната академия на науките. 
(рурз://луууму.Ьвоа.Ба/раде/роз15/Бддиоп!опа-ЬБПозрйегаегйано-му-НПа-Бдано 


зидемзкИдано-4777.рПр) 





Проф. д.т.н. Асен Недев - преподавател, автор на учебници, ректор на 
"Техническия университет - Варна" в периода 1991-1999 г. и почетен 
гражданин на Варна 


(рирз://дапКпеууз.Ба/гедопИуагпа/га!а-р!епагпа/м!2 1е-Ко!-за-поуйе-росйпе!п!-уагп 
епс-2038823) 


Проф. д.ик.н. Анна Недялкова - Президент ВСУ "Черноризец Храбър" 


(рирз://БИ.у/21Р!еоЕ) 


Асен Богданов професор и академик - който е забъркан и е част от черния 
списък с нелегални университети в България, даден от Министерство на 


образованието на прокуратурата - ПИрз://БИ.у/ЗБА9УЕ 
(Нр:/Луумлу.#е2002.пагой.ги/пдех. 2.) 


Мариана Везнева - архитект и учен-изследовател 
(рирв://ри.у/2ВЬт4м4) 


Както и около 20 екстрасенса, медиума, феномена, народни лечители и т.н. 
хора с меко казано "налудничаво отношение" към реалния свят, които гордо 
парадират с "академичното" си звание дадено им от откровено фалшивата 
"Международната академия по информатизация към ООН". В това число със 
сигурност още много професори, доктори, академици и обществени фигури за 
които просто няма налична информация в електронен вид... 


Жалка работа 


Оказва се, че голяма част от академици на ръководни постове в български 
университети - в миналото, но и към настоящия момент - са носители на 
"дипломи и сертификати" издадени от една фалшива структура, създадена 
единствено с цел печалба, която по нищо не се различава като структура от 
една обичайна секта. Тези хора на "науката и образованието" помагат да се 
легитимира псевдо науката като част от реалната научна общност, което до 
голяма степен изяснява ширещата се безконтролно научна неграмотност и 
тъпота в българското общество. 


След като директорът на Националната Библиотека гордо позира с диплома 
от академия нямаща нищо общо с науката и е низвергната дори и от 
днешното корумпирано правителството в Русия (и обявена от Руската църква 
за "образователна секта), а ръководни кадри в едни от най-активните 
университети в България като ВСУ "Черноризец Храбър" и Бургаски Свободен 
Университет - имат в трудовата си характеристика дипломи от нелегални 
университети - нима очаквате възраждане на българската наука? Въз основа 
на какво от всичко това, някой би очаквал подобрение на жизнения стандарт 
въобще, след като образованието е градивна част в едно общество, а при нас 
до огромна степен то е фалшиво? 


